**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2014. gada \_\_\_\_\_\_\_\_

.§

**Informatīvais ziņojums**

„**Par iedzīvotāju ienākuma nodokļa ieskaitīšanas kārtības maiņu**”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Lai nodrošinātu informatīvajā ziņojumā „Par iedzīvotāju ienākuma nodokļa ieskaitīšanas kārtības maiņu” paredzēto iedzīvotāju ienākuma nodokļa ieskaitīšanas kārtības maiņu, uzdot finanšu ministram līdz 2014.gada 29.septembrim lauzt līgumus ar Rīgas domi un Ventspils pilsētas domi par iedzīvotāju ienākuma nodokļa īpašo iekasēšanas kārtību.
3. Finanšu ministrijai līdz 2014.gada 1.novembrim izstrādāt un finanšu ministram kā Ministru kabineta lietu iesniegt Ministru kabinetā:
	1. grozījumus Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība”;
	2. likumprojektu “Grozījumi likumā “Par nodokļiem un nodevām”;
	3. grozījumus Ministru kabineta 2004.gada 29.jūnija noteikumos Nr.573 „Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā”;
	4. grozījumus Ministru kabineta 2000.gada 14.novembra noteikumos Nr.390 “Kārtība, kādā Valsts ieņēmumu dienests sniedz pašvaldībām informāciju par iedzīvotāju ienākuma nodokļa maksājumiem”;
	5. grozījumus Ministru kabineta 1996.gada 9.jūlija noteikumos Nr.253 “Noteikumi par iedzīvotāju ienākuma nodokļa administrēšanas funkcijām”.
4. Finanšu ministrijai (Valsts ieņēmumu dienestam) no 2015.gada 1.janvāra nodrošināt Ventspils pilsētas domei un Rīgas domei ikmēneša informācijas sniegšanu par iedzīvotāju ienākuma nodokļa summām, kas faktiski ieturētas normatīvajos aktos noteiktajā kārtībā sadalījumā pa pašvaldību teritorijā deklarēto fizisko personu ienākumiem pa konkrētām pašvaldībām un informāciju par pašvaldību teritorijā reģistrēto juridisko personu aprēķinātajiem iedzīvotāju ienākuma nodokļa maksājumiem un nodarbināto skaitu pie konkrētā darba devēja, kā arī reizi ceturksnī par ieturētajām un budžetā iemaksātajām summām, kas attiecas uz konkrētās pašvaldības budžetu.
5. Finanšu ministrijai (Valsts ieņēmumu dienestam) līdz 2015.gada 1.aprīlim iesniegt Ministru kabineta noteikumu projektu par Valsts ieņēmumu dienesta rīcībā esošās informācijas par iedzīvotāju ienākuma nodokļa maksājumiem sniegšanas apjomu un kārtību pašvaldībām, paredzot datu iegūšanas iespēju no Valsts ieņēmumu dienesta Web servisiem masveidā.”

# Ministru prezidente L. Straujuma

# Valsts kancelejas direktore E. Dreimane

Finanšu ministrs A.Vilks

#

22.09.2014 16:28

308

A.Kaļāne

67095491

Astra.Kalane@fm.gov.lv